Samhan

Samhan, atau Tiga Han (Hangul: 삼한; Hanja: ), ialah nama kolektif konfederasi Byeonhan, Jinhan, dan Mahan yang muncul pada abad pertama SM pada zaman Proto–Tiga Kerajaan Korea, atau Samhan. Terletak di wilayah tengah dan selatan Semenanjung Korea, konfederasi Samhan akhirnya bergabung dan berkembang menjadi kerajaan Baekje, Gaya, dan Silla. Nama "Samhan" juga merujuk kepada Tiga Kerajaan Korea.

Sam () ialah perkataan Sino-Korea yang yang bermaksud "tiga," dan Han ialah perkataan Korea yang bermaksud "(yang) agung, besar, gah, di tengah-tengah (sesuatu)". Han ditransliterasi menjadi huruf Cina , , , atau , tetapi tidak berkaitan dengan Han untukHan Cina dan kerajaan dan dinasti China yang juga disebut Han (漢) dan Han (韓). Perkataan Han masih terdapat dalam banyak perkataan Korea seperti Hangawi (한가위) — bahasa Korea kuno untuk Chuseok (秋夕, 추석), Hangaram (한가람) — bahasa Korea asli kuno untuk Hangang (漢江, 한강), Hanbat (한밭) — nama tempat asal dalam bahasa Korea asli untuk Daejeon (大田, 대전), Hanabaji (한아 바지) — bentuk asal 할아버지 (Harabeoji, datuk). 

Untuk ketiga-tiga Han tersebut pula, Ma bermaksud selatan, Byeon bermaksud bersinar dan Jin bermaksud timur.在韓國使用的漢字語文化上的程 

Banyak sejarawan menyatakan bahawa perkataan Han mungkin diucapkan sebagai Gan atau Kan. Bahasa Silla menggunakan kata ini untuk raja atau pemerintah seperti yang terdapat dalam perkataan 마립간 (麻 立 干; Maripgan) dan 거서간 / 거슬 한 (居 西 干 / 居 瑟 瑟; Geoseogan/Geoseulhan). Alexander Vovin mencadangkan perkataan ini berkaitan dengan Khan Mongolia dan Han Manchuria yang bermaksud penguasa, dan asal usulnya ialah Xiongnu dan Yeniseian."ONCE AGAIN ON THE ETYMOLOGY OF THE TITLE qaγan" Alexander Vovin, Studia Etymologica Cracoviensia vol. 12 Kraków 2007 (http://ejournals.eu/sj/index.php/SEC/article/viewFile/1100/1096)

Samhan dianggap terbentuk sekitar waktu jatuhnya Gojoseon di Korea utara pada tahun 108 SM. Samguk sagi karangan Kim Bu-sik, salah satu daripada dua buku perwakilan sejarah Korea, menyebutkan bahawa orang-orang Jin Han ialah pendatang dari Gojoseon, yang menunjukkan bahawa suku Han awal yang datang ke semenanjung Korea Selatan pada asalnya ialah orang-orang Gojoseon. Namun, negeri Jin di Korea selatan, yang kekurangan bukti kewujudannya, juga hilang daripada catatan bertulis. Menjelang abad ke-4, Mahan diserap sepenuhnya ke dalam kerajaan Baekje, Jinhan ke dalam kerajaan Silla, dan Byeonhan ke dalam konfederasi Gaya, yang kemudian diilhak oleh Silla.

Bermula pada abad ke-7, nama "Samhan" menjadi sinonim dengan Tiga Kerajaan Korea. "Han" dengan nama Empayar Korea, Daehan Jeguk, dan Republik Korea (Korea Selatan), Daehan Minguk atau Hanguk, dinamakan dengan merujuk kepada Tiga Kerajaan Korea, bukan gabungan kuno di Semenanjung Korea selatan.이기환 (30 August 2017). "[이기환의 흔적의 역사]국호논쟁의 전말…대한민국이냐 고려공화국이냐". 경향신문 (in Korean). The Kyunghyang Shinmun. Retrieved 2 July 2018.
Category:CS1 Korean-language sources (ko)

 Etimologi 
"Samhan" menjadi nama untuk Tiga Kerajaan Korea yang bermula pada abad ke-7.이기환 (30 August 2017). "[이기환의 흔적의 역사]국호논쟁의 전말…대한민국이냐 고려공화국이냐". 경향신문 (in Korean). The Kyunghyang Shinmun. Retrieved 2 July 2018.
Category:CS1 Korean-language sources (ko)

Menurut Samguk sagi dan Samguk yusa, Silla menerapkan dasar kebangsaan, "Penyatuan Samhan" (), untuk menyatukan pelarian Baekje dan Goguryeo. Pada tahun 1982, sebuah batu peringatan yang berasal dari tahun 686 ditemukan di Cheongju dengan tulisan: "Tiga Han disatukan dan kuasanya diperluas."이기환 (30 August 2017). "[이기환의 흔적의 역사]국호논쟁의 전말…대한민국이냐 고려공화국이냐". 경향신문 (in Korean). The Kyunghyang Shinmun. Retrieved 2 July 2018.
Category:CS1 Korean-language sources (ko) Semasa zaman Silla Akhir, konsep Samhan sebagai gabungan kuno dan Tiga Kerajaan Korea digabungkan. Dalam surat kepada pengajar imperial dinasti Tang, Choe Chiwon menyamakan Byeonhan dengan Baekje, Jinhan dengan Silla, dan Mahan dengan Goguryeo.이덕일. "[이덕일 사랑] 대~한민국". 조선닷컴 (in Korean). Chosun Ilbo. Retrieved 2 July 2018.
Category:CS1 Korean-language sources (ko) Menjelang zaman Goryeo, Samhan menjadi nama umum untuk merujuk kepada seluruh Korea. Dalam Sepuluh Mandat kepada keturunannya, Wang Geon menyatakan bahawa baginda telah menyatukan Tiga Han (Samhan), merujuk kepada Tiga Kerajaan Korea. Samhan terus menjadi nama umum Korea selama zaman Joseon dan banyak disebut dalam Sejarah Dinasti Joseon. 

Di China, Tiga Kerajaan Korea secara kolektif disebut Samhan sejak awal abad ke-7. Penggunaan nama Samhan untuk menunjukkan Tiga Kerajaan Korea tersebar luas di dinasti Tang. Goguryeo secara bergantian disebut Mahan oleh dinasti Tang, seperti yang dibuktikan oleh dokumen Tang yang menyebut jeneral Goguryeo "pemimpin Mahan" () pada tahun 645. Pada tahun 651, Maharaja Gaozong dari Tang mengirim utusan kepada raja Baekje yang merujuk kepada Tiga Kerajaan Korea sebagai Samhan.이기환 (30 August 2017). "[이기환의 흔적의 역사]국호논쟁의 전말…대한민국이냐 고려공화국이냐". 경향신문 (in Korean). The Kyunghyang Shinmun. Retrieved 2 July 2018.
Category:CS1 Korean-language sources (ko) Epitaf Dinasti Tang, termasuk kepunyaan pelarian dan pendatang Baekje, Goguryeo, dan Silla, menyebut Tiga Kerajaan Korea sebagai "Samhan", terutama Goguryeo. Contohnya,  Go Hyeon (), epitaf kepunyaan seorang jeneral dinasti Tang yang berasal dari Goguryeo yang meninggal pada tahun 690, memanggilnya sebagai "lelaki Liaodong Samhan" (). Sejarah Liao pula menyamakan Byeonhan dengan Silla, Jinhan dengan Buyeo, dan Mahan dengan Goguryeo.이덕일. "[이덕일 사랑] 대~한민국". 조선닷컴 (in Korean). Chosun Ilbo. Retrieved 2 July 2018.
Category:CS1 Korean-language sources (ko)

Pada tahun 1897, Gojong mengubah nama Joseon menjadi Empayar Korea, Daehan Jeguk, dengan merujuk kepada Tiga Kerajaan Korea. Pada tahun 1919, pemerintah sementara dalam pengasingan semasa penjajahan Jepun menyatakan nama Korea sebagai Republik Korea, Daehan Minguk, juga merujuk kepada Tiga Kerajaan Korea.이기환 (30 August 2017). "[이기환의 흔적의 역사]국호논쟁의 전말…대한민국이냐 고려공화국이냐". 경향신문 (in Korean). The Kyunghyang Shinmun. Retrieved 2 July 2018.
Category:CS1 Korean-language sources (ko)이덕일. "[이덕일 사랑] 대~한민국". 조선닷컴 (in Korean). Chosun Ilbo. Retrieved 2 July 2018.
Category:CS1 Korean-language sources (ko)

 Tiga Han 

 Artikel utama: Konfederasi Byeonhan, konfederasi Jinhan, konfederasi Mahan

Orang Samhan umumnya dianggap sebagai gabungan negeri-negeri kota yang bertembok. Masing-masing memiliki golongan elit yang berkuasa, yang kekuatannya ialah campuran politik dan kepawangan. Walaupun setiap negeri memiliki penguasa sendiri, tidak ada bukti wujudnya sistem penggantian yang tersusun.

Nama negeri Jin yang kurang difahami terus digunakan untuk nama konfederasi Jinhan dan dalam nama "Byeonjin," istilah alternatif untuk Byeonhan. Di samping itu, untuk beberapa waktu, pemimpin Mahan terus menggelar dirinya sebagai Raja Jin, menegaskan penguasaan nominal atas semua konfederasi Samhan.

Mahan ialah negeri yang terbesar dan paling awal dibangunkan daripada ketiga-tiga gabungan itu. Ini terdiri dari 54 negeri kecil, salah satunya kemudian mula menakluk atau menyerap yang lain dan menjadi pusat Kerajaan Baekje. Mahan biasanya dianggap berada di barat daya semenanjung Korea, meliputi Jeolla, Chungcheong, dan bahagian Gyeonggi.

Jinhan terdiri daripada 12 negeri kecil, salah satunya kemudian mula menakluk atau menyerap yang lain dan menjadi pusat Kerajaan Silla. Biasanya dianggap terletak di sebelah timur lembah Sungai Nakdong.

Byeonhan terdiri daripada 12 negeri kecil, yang kemudian mewujudkan konfederasi Gaya, yang kemudiannya diilhak oleh Silla. Ia biasanya dianggap terletak di selatan dan barat lembah Sungai Nakdong.

 Lihat juga 

 Senarai topik berkaitan Korea
 Sejarah Korea
 Nama Korea
 Bahasa Han
 Tiga Negeri Gabungan Gojoseon

 Catatan 

 Rujukan 

 Kim, J.-B. (1974). Characteristics of Mahan in ancient Korean society. Korea Journal 14(6), 4-10. 
 Lee, K.-b. (1984). A new history of Korea. Tr. by E.W. Wagner & E.J. Schulz, based on 1979 rev. ed. Seoul: Ilchogak. ISBN 89-337-0204-0
 Yi, H.-h. (2001). International trade system in East Asia from the first to the fourth century. Korea Journal 41(4), 239-268. 
Kategori:Bekas negara di Asia Timur
Kategori:Orang purba
Kategori:Sejarah awal Korea
Kategori:Bekas negara dalam sejarah Korea